**Piiri 107 G**

**1 alue**

**ALUEFOORUMI**

**Aika: 28.11.2016 klo 18.00**

**Paikka : Joutsan kunnanviraston valtuustosali**

**Muistio**

1. Alueen puheenjohtaja Markku Palander suoritti tilaisuuden avauksen.
2. Aluefoorumin puheenjohtajana toimi Markku Palander ja sihteerinä Timo Tommola.
3. Paikalla olijat: Piirin vpg ja alueen pj, LC Hankasalmi, 5 edustajaa, LC Hartola 2, LC Joutsa 4, LC Joutsa/ Jousa 3, LC Laukaa 3, LC Luhanka 4, LC Toivakka 1, yhteensä 23 hlöä.
4. MyLCI:n aktiviteettien raportointi on klubien sihteerien mielestä helppoa, mutta moneenko ihmiseen ne vaikuttavat koettiin ongelmalliseksi. PuSu-kampanja on käynnissä kaikilla klubeilla.
5. LCIF-apurahat on tarkoitettu suurien projektien toteuttamiseen. ARS-apurahoissa on tietyt säännöt, avustuksen määrä voi olla 500-10000€. Hankkeen pitää olla aloittamaton.
6. Sosiaalisen median hyödyntäminen: kaikilla klubeilla on kotisivut, facebookissa ei ole vielä yksikään klubi, LC Joutsa suunnittelee.
7. Metso Leijona lehteä koskevissa kysymyksissä kannattaa olla yhteydessä yhdyshenkilö Ilkka Saloseen, (ilkka.salonen@lions.fi). Lehti ilmestyy helmikuussa 2017.
8. Klubien varainhankinta vaihtelee klubeittain, yleisimmät ovat tienvarsimainonnan tuotot, markkinat, kirkkokonsertit, telttojen vuokraus ja autoarpajaiset. Klubien talous on kunnossa. Lohkon, alueen ja piirin virkailijoilla on valvontavastuu.
9. Perintöprojekteissa on kolme eri tasoa. LC Hankasalmella on tekeillä laavu kuntopolun varteen, LC Hartolalla sankarihautojen kynttilälyhtyjen hankinta.
10. Koulutus todettiin tärkeäksi, voisi toteuttaa osin myös netin kautta esim. presidentin ja sihteeri ajokortti. Klubilla voisi olla yhteinen kummi aloitteleville jäsenille, joka huolehtisi perehdyttämisestä.
11. Uudet piirivirkailijat 2017: Alueen pj LC Laukaa Taisto Kotila, 1.lohkon pj LC Hartola Timo Rantanen 2.lohkon pj LC Laukaa avoin.
12. Muut asiat: Vpg Jari Rytkönen kertoi puheenvuorossaan PuSu-kampanjan tilanteesta ja varojen luovutuksesta ensi syksynä hyvän päivänä 8.10. LCI 100 v: näkö, nälkä, ympäristö ja nuoret. Klubien säännöt pitäisi päivittää kaikissa klubeissa mallisääntöjen mukaisiksi. 18.3.2017 järjestetään koulutustilaisuus uusille klubivirkailijoille ja jäsenille. Rauno Ahola: LC Joutsa, LC Joutsa/Jousa ja LC Luhanka järjestävät piirikokouksen 21.4. 2018 Joutsassa, työryhmässä 4 lionia/ klubi. Taisto Kotila muistutti nuorisoarpojen myynnistä ja tilityksestä 1.2.2017 mennessä sekä joulukorttien tilauksesta, joiden tuotosta klubi saa puolet.
13. Alueen puheenjohtaja päätti tilaisuuden klo 20.00.

Timo Tommola

sihteeri